
Parlamentul României
Camera Deputaților
[bookmark: _Hlk63763193]Comisia pentru cultură, arte, mijloace de informare în masă

	București,
	10 februarie 2021

	Nr.
	4c-12/238/10.02.2021



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru modificarea și completarea Legii monumentelor de for public nr.120/2006 și a proiectului de Lege pentru modificarea și completarea Legii monumentelor de for public nr.120/2006, transmise Comisiei pentru cultură, arte, mijloace de informare în masă pentru dezbatere în fond, cu adresele nr. PLx 562/2020 din 14 septembrie 2020, respectiv nr. PLx 775/2011 din 19 decembrie 2011.

Prezentul raport a fost întocmit în conformitate cu prevederile art.68 din Regulamentul Camerei Deputaților, republicat, cu modificările și completările ulterioare.


PREŞEDINTE,
Iulian BULAI

Parlamentul României
Camera Deputaților
Comisia pentru cultură, arte, mijloace de informare în masă

	
București,
	
10 februarie 2021

	Nr.
	4c-12/238/10.02.2021




RAPORT
asupra proiectului de Lege pentru modificarea și completarea Legii monumentelor de for public nr.120/2006
(PL x 562/2020)
și a proiectului de lege pentru modificarea şi completarea Legii monumentelor de for public nr. 120/2006
(PL x 775/2011)


În temeiul art.94 din Regulamentul Camerei Deputaților, republicat, cu modificările și completările ulterioare, Comisia pentru cultură, arte, mijloace de informare în masă a fost sesizată, spre dezbatere în fond,  cu proiectul de Lege pentru modificarea și completarea Legii monumentelor de for public nr. 120/2006 și proiectul de Lege pentru modificarea și completarea Legii monumentelor de for public nr. 120/2006, transmise  comisiei cu adresele nr. PLx 562/2020 din 14 septembrie 2020, respectiv nr. PLx 775/2011 din 19 decembrie 2011.


	La întocmirea prezentului raport în conformitate cu prevederilor art.68 din Regulamentul Camerei Deputaților, republicat, cu modificările și completările ulterioare, Comisia a avut în vedere:
· avizele favorabile ale Consiliului Legislativ (nr.765/05.08.2020 și nr.362/24.03.2011)
· avizul favorabil al Consiliului Economic și Social (nr.5883/16.07.2020)
· avizul favorabil al Comisiei pentru tehnologia informației și comunicațiilor (Nr.4c-19/110/27.10.2020)
· [bookmark: _Hlk63764379]avizul negativ al Comisiei pentru administrație publică și amenajarea teritoriului (nr.4c-7/402/26.10.2020)
· avizul favorabil al Comisiei pentru administrație publică și amenajarea teritoriului (nr.26/618/7.02.2012)

	Cele două inițiative legislative au ca obiect de reglementare modificarea și completarea Legii monumentelor de for public nr. 120/2006, în ceea ce privește modul, procedura și conținutul plăcilor comemorative amplasate pe clădiri. Protecția monumentelor de for public trebuie să cunoască un cadru exact, delimitarea fizică a zonelor de protecție necesitând integrarea în planurile urbanistice.


Dezbaterile au avut loc în ședința comisiei din 9 februarie 2021. În conformitate cu prevederile art.55 din Regulamentul Camerei Deputaților, republicat, cu modificările și completările ulterioare, la dezbateri a participat, în calitate de invitat, domnul Mihai Firică, secretar de stat în cadrul Ministerului Culturii.

În urma dezbaterilor și a opiniilor exprimate, membrii comisiei au hotărât, cu unanimitatea voturilor parlamentarilor prezenți, adoptarea, cu amendamente, a proiectului de lege cu 
nr. PL x 562/2020 și respingerea proiectului de lege cu 
nr. PL x 755/2011. 

La lucrările comisiei și-au înregistrat prezența 10 deputați, din totalul de 12 de membri ai comisiei.

Inițiativele legislative au fost adoptate de Senat în ședințele din 8 octombrie 2020, respectiv, 6 decembrie 2011. 

Pentru ambele inițiative legislative, Camera Deputaților este Cameră decizională, potrivit prevederilor art.75 din Constituția României și ale art.92 din Regulamentul Camerei Deputaților, republicat, cu modificările și completările ulterioare.

Prin conținutul lor normativ inițiativele legislative fac parte din categoria legilor ordinare.

În urma finalizării dezbaterilor, Comisia pentru cultură, arte, mijloace de informare în masă propune Plenului Camerei Deputaților adoptarea, cu amendamente, a proiectului de lege cu 
nr. PL x 562/2020, redate în anexa care face parte integrantă din prezentul raport și respingerea proiectului de lege cu 
nr. PL x 775/2011.



	PREŞEDINTE,				
        Iulian BULAI 

Anexa

Amendamente admise

	Nr. crt.
	Text adoptat de Senat
	Text propus de Comisie
(autor amendament)
	Motivare

	1.
	LEGE pentru modificarea și completarea Legii monumentelor de for public nr. 120/2006
	Nemodificat.
	

	2.
	Art. 1. – Legea monumentelor de for public nr. 120/2006, publicată în Monitorul Oficial al României, Partea I, nr.403 din 10 mai 2006, cu modificările ulterioare, se modifică și se completează după cum urmează:
	Nemodificat.
	

	3.
	1. La articolul 2, după alineatul (2) se introduce un nou alineat, alin. (3), cu următorul cuprins:
„(3) Pot face parte din categoria lucrărilor de artă plastică monumentală de for public, în condițiile prezentei legi, și următoarele categorii de lucrări:
a) plăci sau alte lucrări comemorative;
b) fântâni;
c) mobilier urban de dimensiuni monumentale cu caracter decorativ;
d) sculpturi monumentale rezultate în urma organizării de tabere de creație plastică, reamplasate în spații publice.”
	


„(3) Pot face parte din categoria lucrărilor de artă plastică, artă monumentală de for public, în condițiile prezentei legi, și următoarele categorii de lucrări:
a) Nemodificat
b) Nemodificat
c) Nemodificat

d) Nemodificat

(Amendament propus de Comisie)
	


Amendament de tehnică legislativă  (pentru unitate terminologică cu textul din Legea 120/2006)


	4.
	2. Articolul 5 se modifică și va avea următorul cuprins:
„Art.5.- (1) Amplasarea monumentelor de for public se va realiza cu respectarea tuturor prevederilor legale în vigoare privind urbanismul și autorizarea executării lucrărilor în construcții, precum și cu avizul privind concepția artistică a monumentului de for public, emis de Ministerul Culturii sau, după caz, de serviciile deconcentrate ale acestuia, în baza analizei realizate de Comisia Națională pentru Monumentele de For Public, respectiv de comisiile zonale pentru monumentele de for public. Amplasarea plăcilor comemorative se realizează fără autorizație pentru executarea de lucrări de construcție.
(2) Obligațiile de administrare și conservare a lucrărilor de artă plastică monumentală de for public revin proprietarilor sau, după caz, autorităților administrației publice centrale sau locale ori instituțiilor publice titulare ale dreptului de proprietate sau ale altor drepturi reale.”  
	

(1) Nemodificat.














(2) Obligațiile de administrare și conservare a lucrărilor de artă plastică, artă monumentală de for public revin proprietarilor sau, după caz, autorităților administrației publice centrale sau locale ori instituțiilor publice titulare ale dreptului de proprietate sau ale altor drepturi reale.
(Amendament propus de Comisie)
	
















Amendament de tehnică legislativă  (pentru unitate terminologică cu textul din Legea 120/2006)


	5.
	3. După articolul 5 se introduce un nou articol, art. 51, cu următorul cuprins:
„Art. 51.- (1) Pentru amplasarea plăcilor comemorative, serviciile publice deconcentrate ale Ministerului Culturii centralizează propunerile formulate de către acestea, precum și de persoane și instituții interesate și le comunică lunar spre aprobare Comisiei Naționale pentru Monumente de For Public.
(2) Propunerile serviciilor publice deconcentrate cu privire la amplasarea plăcilor comemorative vor avea în vedere, cu prioritate, monumentele istorice cu valoare memorial-simbolistică, respectiv categoria de monumente memoriale din Lista monumentelor istorice.
(3) Hotărârea Comisiei Naționale pentru Monumente de For public privind amplasarea plăcilor comemorative se comunică primăriei unității administrative-teritoriale competente prin grija serviciilor publice deconcentrate ale Ministerului Culturii, pentru amplasarea plăcilor comemorative. Pentru plăcile comemorative amplasate în Municipiul București competența aparține Primăriei Generale a Municipiului București.
(4) Procedura privind amplasarea plăcilor comemorative, modelele-standard și detaliile tehnice ale plăcilor comemorative se propun de către Comisie și se aprobă prin ordin al ministrului culturii.

(5) Amplasarea plăcilor comemorative realizate conform prezentei legi este exceptată de la aplicarea prevederilor Legii nr.50/1991 privind autorizarea executării lucrărilor de construcții, cu modificările și completările ulterioare, și ale Legii nr.422/2001 privind protejarea monumentelor istorice, republicată, cu modificările și completările ulterioare.
(6) Deținătorii imobilelor pe care se amplasează plăci comemorative au obligația să permită accesul pentru montarea acestora.
(7) Deținătorii imobilelor noi, aflate pe amplasamentul unor clădiri demolate care s-ar fi încadrat în prevederile alin. (1), au obligația de a permite amplasarea plăcilor comemorative care să indice acest fapt.”       
	Nemodificat.


(1) Nemodificat.







(2) Nemodificat.






(3) Nemodificat.










(4) Procedura privind amplasarea plăcilor comemorative, modelele-standard și detaliile tehnice ale plăcilor comemorative se propun de către Comisia Națională pentru Monumente de For Public și se aprobă prin ordin al ministrului culturii.
(5) Amplasarea plăcilor comemorative realizate conform prezentei legi este exceptată de la aplicarea prevederilor Legii nr.50/1991 privind autorizarea executării lucrărilor de construcții, republicată, cu modificările și completările ulterioare, și ale Legii nr.422/2001 privind protejarea monumentelor istorice, republicată, cu modificările și completările ulterioare.
(6) Nemodificat.



(7) Nemodificat.



(Amendament propus de Comisie)
	




























Amendament de tehnică legislativă.

	6.
	4. La articolul 6 alineatul (6), după litera c) se introduce o nouă literă, lit. d), cu următorul cuprins:
„d) aprobă modelele-standard ale plăcilor comemorative și conținutul fiecărei plăci.”
	Nemodificat.
	

	7.
	5. La articolul 6, după alineatul (6) se introduc trei noi alineate, alin. (61) – (63), cu următorul cuprins:
„(61) Zona de protecție a monumentului de for public este delimitată pe baza reperelor topografice, geografice sau urbanistice, în funcție de trama stradală, relief și caracteristicile monumentului, după caz. Zona de protecție a monumentului de for public asigură conservarea integrată și punerea în valoare a monumentului de for public. Plăcile comemorative nu beneficiază de zonă de protecție.
(62) Autoritățile administrației publice locale competente vor include în planurile urbanistice și în regulamentele aferente zonele de protecție delimitate potrivit prevederilor alin. (61). 
(63) Orice intervenție ce presupune eliberarea unei autorizații de construcție în zona de protecție a lucrării de artă plastică monumentală de for public se realizează numai cu avizul prealabil al Comisiei Naționale pentru Monumente de For Public.”
	


(61) Nemodificat.










(62) Nemodificat.




(63) Orice intervenție ce presupune eliberarea unei autorizații de construcție în zona de protecție a lucrării de artă plastică, artă monumentală de for public se realizează numai cu avizul prealabil al Comisiei Naționale pentru Monumente de For Public.
(Amendament propus de Comisie)
	












Amendament de tehnică legislativă  (pentru unitate terminologică cu textul din Legea 120/2006)


	8.
	6. După articolul 8 se introduce un nou articol, art. 81, cu următorul cuprins:
„Art.81. – (1) Fiecărei plăci comemorative i se alocă un cod cu răspuns rapid (QR) care va redirecționa utilizatorul către pagina dedicată a site-ului web prevăzut la alin. (2), ce va conține informații de specialitate și de identificare a personalității sau evenimentului marcat.

(2) Ministerul Culturii creează, gestionează și actualizează baza de date și un site web public cu privire la plăcile comemorative amplasate conform dispozițiilor prezentei legi și ia măsurile necesare pentru alocarea codului prevăzut la alin. (1).
(3) Publicarea datelor referitoare la plăcile comemorative se va efectua printr-un site web creat exclusiv în acest scop.
(4) Cheltuielile necesare amplasării plăcilor comemorative și funcționării site-ului web se suportă din bugetul Ministerului Culturii, al unității administrativ-teritoriale sau de către persoana care a propus amplasarea, după caz.”
	6. După articolul 8 se introduce un nou articol, art. 81, cu următorul cuprins:

„Art.81. – (1) Fiecărei plăci comemorative i se alocă un sistem standardizat de codare cu formă de bare bidimensionale care va redirecționa utilizatorul către pagina dedicată a site-ului web prevăzut la alin. (2), ce va conține informații de specialitate și de identificare a personalității sau evenimentului marcat.
(2) Ministerul Culturii creează, gestionează și actualizează baza de date și un site web public cu privire la plăcile comemorative amplasate conform dispozițiilor prezentei legi și ia măsurile necesare pentru alocarea sistemului standardizat de codare prevăzut la alin. (1).
(3) Nemodificat.


(4) Nemodificat.




(Amendament propus de Comisia pentru tehnologia informației și comunicațiilor)
	

	9.
	7. După articolul 10 se introduce un nou articol, art. 101, cu următorul cuprins:
„Art.101. – (1) Fapta proprietarului sau administratorului unui monument de for public de a nu îl întreține în mod corespunzător sau de a nu remedia degradările survenite, într-un termen de mai mult de șase luni de la data la care a survenit degradarea se sancționează cu amendă de la 5000 lei la 10000 lei.
(2) Nerespectarea prevederilor art. 51 alin. (3) de către autoritățile locale se sancționează contravențional cu amendă de la 1000 lei la 5000 lei.
(3) Nerespectarea prevederilor art. 51 alin. (6) sau (7) de către deținătorii imobilelor se sancționează contravențional cu amendă de la 500 lei la 2500 lei.
(4) Contravențiile prevăzute la alin. (1) – (3) se constată de către personalul cu atribuții corespunzătoare din cadrul direcțiilor județene de cultură și a municipiului București.”
	Nemodificat.
	

	10.
	Art. II. – (1) În termen de 60 de zile de la data intrării în vigoare a prezentei legi, Ministerul Culturii va emite, prin ordin de ministru, procedura, modelele-cadru și detaliile tehnice prevăzute la art. 51 alin. (4) din Legea monumentelor de for public nr. 120/2006, cu modificările ulterioare.

(2) În termen de 90 de zile de la data intrării în vigoare a prezentei legi, Ministerul Culturii va îndeplini obligațiile prevăzute la art. 81 alin. (2) – (4).
	Art. II. – (1) Procedura, modelele – cadru și detaliile tehnice prevăzute la art. 51 alin. (4) din Legea monumentelor de for public nr. 120/2006, cu modificările ulterioare, se vor adopta prin ordin al ministrului culturii în termen de 60 de zile de la data intrării în vigoare a prezentei legi.

(2) Nemodificat.


(Amendament propus de Comisie)
	Amendament de tehnică legislativă.

